Þann 1. janúar næstkomandi lækka almenn komugjöld í heilsugæslu úr 1.200 krónum í 700 krónur eða um rúmlega 40% . Þetta á við um komur fólks á dagvinnutíma á heilsugæslustöð þar sem viðkomandi er skráður . Aukin framlög ríkisins vegna þessarar aðgerðar nema um 135 milljónum króna á næsta ári . Áformað er að fella komugjöld í heilsugæslu á dagvinnutíma niður að fullu árið 2021 og er áætlaður kostnaður vegna þess um 350 milljónir króna . Líkt og verið hefur greiða börn , aldraðir og öryrkjar ekki komugjöld í heilsugæslu . Í vikunni kynnti Svandís Svavarsdóttir heilbrigðisráðherra þessi áform og fleiri til að lækka greiðsluþátttöku sjúklinga . Meðal annars verða niðurgreiðslur sjúkratrygginga fyrir tannlæknisþjónustu og lyf auknar og sömuleiðis vegna tiltekinna hjálpartækja og reglur um ferðakostnað verða rýmkaðar . Hluti aðgerðanna kemur til framkvæmda 1. janúar næstkomandi . Í fjármálaáætlun stjórnvalda eru 3,5 milljarðar króna ætlaðir til að draga úr kostnaði sjúklinga vegna heilbrigðisþjónustu til ársins 2024 . Nánari upplýsingar um áformin eru í frétt á vef stjórnarráðsins . Lækkun komugjalda sjúklinga sem leita til heilsugæslu er mikilvægt skref í þeirri viðleitni stjórnvalda að hún sé að jafnaði fyrsti viðkomustaður fólks sem þarf á heilbrigðisþjónustu að halda . Veikindi eru yfirleitt þess eðlis að óþarft er að leita á bráðamóttöku , “ sagði Óskar Reykdalsson , forstjóri Heilsugæslu höfuðborgarsvæðisins í viðtali við Morgunblaðið . „ Að undanförnu hafa verið tekin stór skref sem hafa eflt heilsugæsluna en á sl. tveimur árum hafi fjárframlög til heilsugæslunnar verið aukin um 18% að raunvirði . Verulega muni um slíkt . „ Flestum algengustu sjúkdómstilvikum og minniháttar slysum er heilsugæslan fær um að sinna . Bráðatilvikin sem sinnt er hér á heilsugæslunni á höfuðborgarsvæðinu eru að jafnaði 1.000 á dag . Við viljum gjarnan að öll bráðatilvik sem við getum sinnt komi á heilsugæsluna og við reynum af fremsta megni að hafa réttan sjúkling á réttum stað á réttum tíma . Álagið á bráðadeildina í Fossvogi hefur minnkað og þar má gera enn betur okkur öllum til góðs . Samt er enginn að tala um að stórslasaðir eða fólk sem fær hjartaáfall komi með sjúkrabíl á heilsugæsuna . Slíkt fer auðvitað á sjúkrahús , “ segir Óskar .